Asbjørn Elden

Asbjørn Elden (født 2. august 1916 i Beitstad i Steinkjer, død 26. november 1990 i Oslo) var en norsk forfatter, bosatt i Moss og Oslo.

Elden var arbeidsledig i 1930-årene, og senere skogsarbeider og industriarbeider. Han debuterte først som forfatter 60 år gammel. Han var medlem av Nasjonal Samling fra 1941-45, og var under denne tiden medlem av Hirden og jobbet som vaktmann ved tyske anlegg. Under landssvikoppgjøret ble han dømt til ett års fengsel. Han skriver om sin rolle under krigen i den selvbiografiske boka Oppgjør.

Senere var han fagforeningstillitsmann, medlem av Arbeiderpartiet og på 1970-tallet av AKP(m-l). Han utga sine bøker på Oktober forlag, noen av de tidligste på Per Sivle Forlag.

Noen av Eldens tekster har blitt tonsatt, blant annet på albumet Trollflir (MAI 7806), der Eldens og Johanna Schwarz' dikt og dagsedler framføres av Jon Arne Corell, sammen med blant andre Lars Klevstrand.Salgsbrosjyre fra Engelbrekt distribusjon, Stockholm, september 1978

 Bibliografi  
 Sangen i verkstedhallen, dikt (1976)
 To slags folk i Travelfoss, roman (1977)
 Berte Ersons saga, roman (1978) (Gros ætt, bind 1)
 Oppgjør, dokumentar (1979)
 Maries saga, roman (1980) (Gros ætt, bind 2)
 Lang og tru tjeneste og andre Travelfoss-historier (1981)
 Beret Brattas saga (1982) (Gros ætt, bind 3)
 Rundt neste sving, erindringsroman (1983)
 Av de vingeløses saga (1984)
 Guri, ei tjenerinnes saga (1985) (Gros ætt, bind 4)
 Merksteinskrømt, selvbiografisk (1987)

Referanser 

 Eksterne lenker 


Kategori:Personer fra Steinkjer kommune
Kategori:Norske romanforfattere
Kategori:Norske forfattere av erindringsbøker
Kategori:Norske fagforeningspersoner
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen